Så er julefrokostsæsonen så småt ved at være i gang. Det har man måtte sande ved Nordjyllands Politi.

Nordjyllands Politi måtte rykke ud første gang klokken lidt over et og var så flittige gæster i Jomfru Ane Gade hele natten. Sidste gang politiet måtte rykke ud, var klokken syv i morges. - Der er blevet uddelt bøder for slagsmål og til folk, der ellers ikke kunne opføre sig ordentligt. Fire har måttet overnatte i detentionen, fortæller vicepolitikommissær, Karsten Kristensen til TV2 Nord.